Picasso 


Picasso a devenit o legenda in timpul vietii si este probabil cel mai celebru artist al secolului XX. 
Chiar si dupa moarte, locul lui in arta nu a fost egalat. 

Pablo Picasso este probabil cel mai faimos artist al secolului XX. El a fost cu siguranta unul 
dintre cei mai prolifici artisti:intr-o anumita perioada a vietii sale se zvonea ca putea picta chiar trei panze 
pe zi. Artistul era de asemenea extrem de multilateral, utilizand toate mijloacele imaginabile printre care 
creionul, acuarela, vopsele de ulei, carbunele, metalul, ghipsul sau resturi colectate din tomberoane. 
Personalitatea puternica a lui Picasso a dominat viata artistica avangardistica pana in preajma celui de-al 
doilea razboi mondial si el a fost unul dintre initiatorii schimbarilor radicale din domeniul picturii si al 
tipariturilor. 

Nascut la Malaga, in sudul Spaniei, in 1881, Picasso a fost fiul unui artist care preda desenul si 
care-si completa veniturile lucrand in calitate de curator al unui muzeu. In copilarie Picasso a dovedit un 
talent artistic remarcabil pe care parintii i l-au cultivat. Se spune ca atunci cand tatal a vazut lucrarile fiului 
sau, acesta i-a oferit propria paleta de culori si pensule si a jurat sa nu mai picteze niciodata. 

Pregatirea lui Picasso a inceput la Academia de Arta Lonja din Barcelona dar, incepand din 1900 a 
inceput sa-si petreaca luni intregi la Paris, unde s-a stabilit definitiv in 1904. La acea vreme capitala 
franceza era centrul artei mondiale si aici Pablo Picasso si-a manifestat pentru prima data stilul sau 
complet original, in care teme precum dezmostenitii societatii, saracia si disperarea erau zugravite cu o 
usoara tristete, in tonuri de albastru rece. Starea retinuta a tablourilor din Perioada albastra reflecta si 
perioada de saracie disperata din viata artistului. Picasso impartia un studio cu un prieten poet si dormeau 
cu randul in singurul pat existent. Uneori erau nevoiti chiar sa arda unele dintre lucrarile sau schitele 
pictorului pentru a incalzi incaperea. 

In urmatorul stil al lui Picasso, Perioada roz, tonurile de roz au luat locul tonurilor albastre. Tema 
surghiunitilor era inca dominanta, dar era abordata mai optimist. Subiectele favorite au devenit arlechinii, 
acrobatii si dansatorii si entuziasmul pentru modul de viata al circarilor a luat locul austeritatii. Acest mod 
de abordare mai lipsit de griji a avut succes la public si picturile perioadei roz s-au vandut foarte bine. 
Saraciea lui Pablo Picasso lua sfarsit. 

Cam in aceeasi perioada, Picasso explora o alta forma avangardista de arta, inspirandu-se din 
lucrarile lui Paul Cezane si din formele sculpturii africane. Dintre toti postimpresionistii, Cezane a dus 
abstractionismul cel mai departe, analizand formele si distorsionand perspectiva conventionala. Lucrarile 
lui, asociate cu formele simple, aproape primitive ale sculpturii africane au fuzionat in celebra panza a lui 
Picasso Les Demoiselles d'Avignon (Domnisoarele din Avignon) din 1907. Aproape neinteles la aceea 
vreme, acest tablou reprezentand cinci personaje feminine dintr-un bordel a devenit cea mai semnificativa 
lucrare din perioada timpurie a lui Pablo Picasso. Personajele salbatice, fragmentate, dispuse pe fundal 
nedefinit, au vestit sfarsitul unei perioade in care pictura trebuia sa fie o transcriere propriu-zisa a 
realitatii. In anii urmatori Picasso si colaboratorii lui apropiati, Georges Braque si Juan Gris, au explorat 
noile posibilitati pe cere Les Demoiselles d "Avignon le-au initiat, creand curentul artistic numit cubism. 

Inspirandu-se unul de la celalalt, Picasso, Braque si Gris au distorsionat realitatea intr-o serie de 
suprfete intrepatrunse de culori si tonuri. Chiar daca tema principala a lucrarilor acestora devenea din ce in 
ce mai greu de deslusit, ea exista cu siguranta. Picasso considera intotdeauna ca trebuia sa inceapa cu ceva 


—o trasatura de penel, un scaun sau un personaj- pentru a atinge abstractul si, chiar si in cele mai austere 
lucrari cubiste, de obicei se pot identifica fragmentele unui obiect. 

Izbucnirea primului razboi mondial a pus capat unei colaborari fructuoase, atunci cand Braque s-a 
inrolat in armata franceza. Ca urmare, lucrarile lui Picasso au inceput sa se schimbe. In 1917 el a fost 
invitat la Roma pentru a crea costumurile si decorurile spectacolului de balet al lui Diaghilev, Parada, 
comanda urmata de multe altele. 

Calatoria la Roma l-a stimulat pe Picasso, artistul realizand o serie de picturi monumentale cu teme 
clasice, cum ar fi nimfe si fauni, zei si zeite si Minotaurul. Probabil cea mai reusita concretizare a obsesiei 
sale pentru clasicism este seria de gravuri realizata in anii 1930 pentru colectionarul de arta Ambrose 
Vollard, gravuri care au devenit cunoscute ca The Volard Suite (Colectia Volard). 

In anii '30 Picasso a inceput sa realizeze lucrari de o expresivitate violenta, adesea emanand un 
sentiment pesimist si de disperare. Tensiunea din aceste tablouri is are originea atat din durerea personala 
a artistului declansata din destramarea primei casatorii cat si din contactul cu artistii suprarealisti care 
sustineau creatia artistica influentata de modul in care aceasta era dictata de subconstient. Aceasta 
perioada a culminat cu celebra Guernica, probabil cea mai cunoscuta creatie a lui Picasso. In aceasta 
lucrare, Picasso a exprimat oroarea simtita la auzul vestilor despre bombardarea si distrugerea capitalei 
baste Guernica, in razboiul civil spaniol. 

In cel de-al doilea razboi mondial Picasso a ramas in Franta ocupata, iar dupa 1946 el a trait mai 
ales in sudul Frantei, unde, inspirat de lucrarile ceramistilor locali si infocat de dorinta de a reinvia vechile 
mestesuguri, s-a aplecat din ce in ce mai mult catre olarit. 

Tablourile produse de Picasso dupa cel de-al doilea razboi mondial nu se ridica la nivelul lucrarilor 
timpurii in privinta importantei in istoria artei sau a geniului artistic, dar multe sunt foarte inovatoare. 
Picasso va fi probabil comemorat mai ales pentru creatiile lui timpurii, dintre care cele mai reusite erau 
produsul raspunsului emotional al artistului la evenimentele si personajele din jur. 


Date importante 


Influenta lui Picasso supra unei intregi generatii de artisti este coplesitoare; numarul mare al 
lucrarilor si a domeniilor abordate a demonstrat ca intotdeauna exista noi posibilitati care merita sa fie 
explorate. 


-1881- Picasso se naste la Malaga, Spania 

-1895- Incepe studiile la Academia Lonja, Barcelona 

-1900- Calatoreste la Paris 

-1903- Picteaza Viata —Muzeul de arta din Cleveland 

-1905- Picteaza Fata in combinezon —Tate Gallery din Londra 

-1907- Picteaza Domnisoarele din Avignon —Muzeul de arta moderna 
din New York 


- Initiaza miscarea cubista 
-1922- Picteaza Femei alergand pe plaja —Muzeul Picasso din Paris 
-1925- Picteaza Cele trei dansatoare —Tate Gallery din Londra 
-1937- Picteaza Guernica —Cason del Buen Retiro din Madrid 
-1973- Picasso moare in localitatea Mougins, din Franta 


